ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ՀԱՅԱՍՏԱՆԻ ԱՌԱՋԻՆ ՀԱՆՐԱՊԵՏՈՒԹՅԱՆ ՕՐՎԱ ԱՌԹԻՎ

Սիրելի՛ հայրենակիցներ, Արտաշատ միավորված համայնքի սիրելի՛ բնակիչներ, ջերմորեն շնորհավորում եմ բոլորիս` Մայիսի 28-ի՝ Հայաստանի Առաջին Հանրապետության օրվա առթիվ:

1918 թվականի մայիսի 28-ը Հայաստանի նորագույն պատմության մեջ նոր ու շրջադարձային էջ բացեց՝ որպես հաղթանակի, վերածննդի և պետականության կերտման օր:

Այն հայ ժողովրդի դարավոր երազանքի՝ անկախ պետականության վերականգնման խորհրդանիշն է, որն իրականություն դարձավ ազգային միասնության, ազատության ու անկախության, ինքնիշխան պետականություն ունենալու գաղափարների շուրջ դրսևորած մեր ժողովրդի բացառիկ համախմբվածության շնորհիվ:

Սարդարապատի, Բաշ Ապարանի Ղարաքիլիսայի հերոսամարտերով ծնվեց և հռչակվեց Հայաստանի Առաջին Հանրապետությունը:

Եվ, չնայած իր ունեցած կարճ կյանքին՝ մեծ դերակատարություն ունեցավ հետագայում անկախ ու ինքիշխան պետության ստեղծման գործում։

Մենք գլուխ ենք խոնարհում բոլոր նրանց առջև, ում շնորհիվ այս հաղթանակը դարձավ իրողություն, ովքեր իրենց կյանքը նվիրաբերեցին այս օրը կերտելու համար:

Կրկին շնորհավորում եմ այս պայծառ ու կարևոր տոնի առթիվ: Մաղթում եմ խաղաղություն մեր երկրին, հավատ ու հույս մեր ազգին և դժվարություններին դիմագրավելու տոկունություն:

Թող մայիսյան պատմական հաղթանակները հզոր ու միասնական պետության կերտման ամուր հիմք հանդիսանան։

[**#Հանրապետության\_օր**](https://www.facebook.com/hashtag/%D5%B0%D5%A1%D5%B6%D6%80%D5%A1%D5%BA%D5%A5%D5%BF%D5%B8%D6%82%D5%A9%D5%B5%D5%A1%D5%B6_%D6%85%D6%80?__eep__=6&__cft__%5b0%5d=AZVpLnWaR35DhG4BAy3yK6PMwxb1VLPXLscBtvm0O2RHMI1LYDrncXep-FZfHF7WiWL4PdRiCJPxx5bnsWcmIRdHKAaDtKTmHVN8KoFFRQChoo5IbcY_p6Q9Odrom2HXLoNMFz3fVOcANMaESwguaoQpBagTPjlKFLG9xwu3gFJorzzmKTQSeWRRomgF2i5W084&__tn__=*NK-R)